Jibril Semour, director pentru Europa de Est în cadrul companiei franceze imobiliare Catinvest, care deține centrul comercial Orhideea din Capitală, spune că cel mai bun indicator pentru investitori, în special pentru cei din retail, îl reprezintă sumele cheltuite de clienți în centrele comerciale, nu numai evoluția salariilor, iar acum, creșterea consumului readuce România în prim-planul Europei Centrale și de Est.